# **Turneringsrapport Bergen Elite Cup, 4.-5.juni 2021**

Sted: Bergen Squashsenter, 5 baner

* Arrangør: Bergen Squash Klubb
* Antall spillere: 28 påmeldte
* Søknadsbeløp turneringsstøtte: 7.750 kr
* Kontonummer: 8580.05.12331

Turneringen ble avholdt på Bergen Squashsenter på Sandsli. Etter at Bergen Kommune ga tillatelse til å arrangere elite-turnering bestemte klubben seg i samråd med Norges Squashforbund, for å sette opp Bergen Elite Cup på relativt kort varsel. På Herre-siden stilte hele norgeseliten, og også i Dame-klassen var det høy kvalitet på deltagelsen selv om vi gjerne skulle hatt med litt flere spillere. Det ble streamet fra 3 baner og vi ser at videoene er mye sett både under turneringen og i etterkant.

På grunn av fortsatt strenge smitteverntiltak valgte vi å droppe bankett og matservering under arrangementet.

Dame-klassen ble vunnet av Madeleine Hylland (Bærum) som til tross for at hun tapte sett, vant relativt kontrollert mot Elin Blikra (Åsane) i finalen. Chloe Kalvø (Lysaker) tok tredjeplassen. Elite Herrer ble vunnet av Trym Aasness (Bærum) som viste storspill gjennom hele helgen. Toppseedete Adrian Østbye (Oslo) endte på andreplass foran Andreas Meling Knoph (Bergen). I Elite B ble det dobbeltseier til Bergen Squashklubb med Tiit Anderson og Bredo Molthe. Simen Wiig (Oslo) imponerte i sitt comeback med en sterk tredjeplass.

Det var stor stas å endelig kunne gjennomføre en nasjonal turnering etter en lang pause, og både spillere og støtteapparat ga uttrykk for at det var godt å komme i gang igjen!

Avslutningsvis må vi rette en stor takk til Bergen Squashsenter for god service gjennom hele helgen!

Se vedlagte regnskap for turneringen.

|  |  |  |  |  |  |
| --- | --- | --- | --- | --- | --- |
| Klasse | Antall spillere | Trekning | 1.plass | 2.plass | 3.plass |
| Elite Damer | 6 | RR + Play-off | Madeleine Hylland | Elin Blikra | Chloe Kalvø |
| Herrer Elite B | 7 | RR + Play-off | Tiit Anderson | Bredo Molthe | Simen Wiig |
| Elite Herrer | 16 | Monrad | Trym Aasness | Adrian Østbye | Andreas M Knoph |



Elite Damer



Elite Herrer A

 

Sebastian Hylland Gard Aasness

